Type 97 Chi-Ha
Type 97 Chi-Ha je bio japanski srednji tenk iz perioda Drugog svjetskog rata. Japanska vojska se sredinom 1930tih odlučila za zamjenu, već tada zastarjelog Type 89 I-Go. Usljed neslaganja između vojnog vrha i inženjera izrađena su dva prototipa. Novi tenk jje dobio standardnu oznaku Type 97 Chi-Ha kao srednji tenk, ukupno je proizvedeno 3000 komada. Dijelovi tenka su spajani tehnikom zakovica, gdje se debljina ploča kretala od 8 do 25 mm. Vozač se nalazio naprijed desno, dok se nišandžija nalazio lijevo od njega. Na sredini tenka je bila kupola , nešto pomaknuta u desnu stranu i pokretala se ručno. Glavno naoružanje ovog tenka bio je top kalibra 57 mm, a sekundarno mitraljez kalibra 7.7 mm koji se nalazio u stražnjem dijelu kupole. Borbeni komplet se sastojao od 120 projektila kalibra 57 mm i 2350 metaka kalibra 7,7 mm. Tenk je bio pogonjen dvanaestocilindričnim zrakom hlađenim dizel motorom koji se nalazio u stražnjem dijelu tijela tenka. Po pitanju dizajna tenk je u svoje vrijeme bio moderan, ali je imao nedovoljan top. Kako je većina japanskih tenkova u Drugom svjetskom ratu bila pogonjena dizelskim motorima, njihovi tenkovi su imali veći radijus kretanja i manju šansu zapaljivanja.